Diari Oficial de la Generalitat Valenciana


Sumari del DOGV 6069, del 31-07-2009 (2009/9014)

RESOLUCIÓ de 20 de juliol de 2009, de la directora general d'Avaluació, Innovació i Qualitat Educativa i de la Formació Professional per la qual s'autoritza un programa experimental per a previndre i reduir l'absentisme i l'abandó escolar prematur de l'alumnat en els centres educatius de secundària que s'especifiquen, durant el curs 2009-2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6069

Data del DOGV
:   31-07-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/9014


Data del document
:   20-07-2009

Organisme emissor
:   Conselleria d'Educació

Tipus de document
:   Resolució

Descriptors 

:   * alumne
    * retard escolar
    * alumnat
    * mètode pedagògic
    * ensenyament professional
    * organització de l'ensenyament
    * ensenyament secundari
    * centre d'ensenyament
    * absentisme
    * legislació
    * presència escolar

RESOLUCIÓ de 20 de juliol de 2009, de la directora general d'Avaluació, Innovació i Qualitat Educativa i de la Formació Professional per la qual s'autoritza un programa experimental per a previndre i reduir l'absentisme i l'abandó escolar prematur de l'alumnat en els centres educatius de secundària que s'especifiquen, durant el curs 2009-2010. [2009/9014]
Per la resolució de 21 de maig de 2009, de la directora general d'Avaluació, Innovació i Qualitat Educativa i de la Formació Professional (DOCV núm. 6026, de 02.06.2009) es convoca un programa experimental per a previndre i reduir l'absentisme i l'abandó escolar prematur de l'alumnat en centres educatius d'Educació Secundària Obligatòria sostinguts amb fons públics en l'àmbit de la Comunitat Valenciana, durant el curs 2008-2009.
El present programa experimental s'inscriu en el marc del Pla Integra de la Comunitat Valenciana i el Conveni subscrit entre la Generalitat Valenciana i el Ministeri d'Educació i Ciència per al desplegament de La Llei Orgànica, 2/2006, de 3 de maig d'Educació.
El programa pretén crear les condicions necessàries perquè els centres, al final del procés d'experimentació, generen materials, bones pràctiques i propostes de millora, que permeten a l'administració identificar les mesures més eficaces i específiques d'atenció a l'alumnat destinatari del programa i incorporar-les a la resta de mesures d'atenció a la diversitat i compensació educativa de l'alumnat de l'Educació Secundària Obligatòria.
Una vegada realitzada la valoració dels projectes presentats per la comissió constituïda a este efecte i atenent a la proposta elevada per esta comissió a la directora general d'Avaluació, Innovació i Qualitat Educativa i de la Formació Professional, es fa necessari autoritzar als centres seleccionats en cada una de les seues modalitats la realització del programa.
Per tot això i en virtut de les competències que li atribuïx el Decret 118/2007, de 27 de juliol, del Consell, pel qual s'aprova el reglament orgànic i funcional de la Conselleria d'Educació, i l'Orde de 29 de febrer de 2008, de la Conselleria d'Educació, de desplegament del reglament orgànic i funcional del citat departament, esta Direcció General d'Avaluació, Innovació, Qualitat Educativa i de la Formació Professional, resol:
Primer. Autorització
Autoritzar, durant el curs 2009-2010, un programa experimental per a previndre i reduir l'absentisme i l'abandó escolar prematur de l'alumnat en els centres educatius que s'especifiquen en l'annex, i que inclou les tres modalitats de participació convocades.
Modalitat A, dirigida a aquells centres sostinguts amb fons públics que durant el curs 2008-2009 van desenrotllar el programa experimental per a previndre i reduir l'absentisme i el fracàs escolar (Resolució d'1 de juliol de 2008 de la directora general d'Avaluació, Innovació i Qualitat Educativa i de la Formació Professional), que complisquen les condicions de participació establides en la resolució de 21 de maig de 2009, que sol·liciten la seua continuació i que obtinguen una valoració positiva en l'avaluació final.
Els centres d'esta modalitat podran sol·licitar la participació en el programa acollint-se a una de les dos opcions següents:
1ª opció: Els centres sostinguts amb fons públics que per a desenrotllar el present programa no sol·liciten recursos humans complementaris de la Conselleria d'Educació.
2ª opció: Els IES que per a desenrotllar el present programa sol·liciten recursos humans complementaris de la Conselleria d'Educació.
Modalitat B, dirigida a aquells centres sostinguts amb fons públics que no van participar en el programa durant el curs 2008-09.
Els centres d'esta modalitat podran sol·licitar la participació en el programa acollint-se a una de les dos opcions següents, sempre que complisquen les condicions:
1ª opció: Els centres sostinguts amb fons públics que per a desenrotllar el present programa no sol·liciten recursos humans complementaris de la Conselleria d'Educació.
2ª opció: Els IES que per a desenrotllar el present programa sol·liciten recursos humans complementaris de la Conselleria d'Educació.
Segon. Realització projectes
Els centres autoritzats desenrotllaran el programa base presentat segons els criteris organitzatius, metodològics i didàctics arreplegats en la Resolució de 21 de maig, per la qual es convocaven els programes.
Tercer. Avaluació
La Direcció General d'Avaluació, Innovació i Qualitat Educativa i de la Formació Professional realitzarà el seguiment del programa i la Inspecció d'Educació supervisarà, dins de les seues competències, el funcionament correcte.
Si en el procés de seguiment i supervisió dels programes, es detectara que el desenrotllament d'algun d'ells no respon al que preveu el mateix, en relació principalment a l'alumnat seleccionat, l'organització dels temps i espais, la realització de les accions, el compromís dels equips docents i de les entitats col·laboradores i el compliment estricte de les condicions expressades en la Resolució de 21 de maig de 2009, la Direcció General d'Avaluació, Innovació i Qualitat Educativa i de la Formació Professional podrà revocar la seua autorització.
Quart. Certificació
Tant al coordinador del programa com al professorat participant se li reconeixeran un total de 60 crèdits, atés que este programa d'innovació educativa s'ajusta a allò que s'ha preceptuat en l'article quinze de l'orde de 9 de juny de 1994 que regula la convocatòria, reconeixement, certificació i registre de les activitats de formació permanent del professorat (DOGV de 17.08.1994), tal com assenyala l'article sèptim de l'orde de 10 de juny de 1994 per la que es regula l'acreditació i valoració de les activitats de formació permanent i altres activitats per a la millora de la qualitat de l'ensenyança, a este efecte del complement retributiu associat a formació.
La present Resolució produirà efecte l'endemà de la seua publicació en el Diari Oficial de la Comunitat Valenciana.
Contra la present Resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua publicació. Tot això de conformitat amb el que disposen els articles 107, 114 i 115 de la Llei 30/1992 del Règim Jurídic de les Administracions Públiques i del Procediment Administratiu Comú.
València, 20 de juliol de 2009.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana